Teikiame atsakymus į gautus tiekėjo klausimus:

1. Klausimas: Norėtume dėl sutarties sąlygų pasitarti:
Specialiosios sąlygos
- 9.1 Pirkėjas įsipareigoja naudoti įrangą pagal paskirtį. Užtikrinti, kad įranga būtų instaliuota ir eksplotuojama kai reikalauja gamintojas pateiktoje instrukcijoje. 
9.3.1: Negalima sutikti su 20 proc dydžio bauda už sutarties nutraukimą dėl esminio pažeidimo, siūlome 10 proc 
- 10.2.1: Vietoj 1 mėnesio, norime kad būtų 2 mėnesiai.
- 12.2.2: Sutarties negalima nutraukti dėl bet kokio vėlavimo – tik vėluojant 10 savaičių. Taip yra todėl, kad siurbliai gaminami specialiai konkrečiai paskirčiai.
- Specialiose sąlygose norime kad būtų įtraukta: o Nepaisant jokių šioje sutartyje numatytų sąlygų, Tiekėjas jokiu būdu neatsako (nei atlygindamas nuostolius, nei dėl sutarties pažeidimo, nei kitu pagrindu) už jokį pajamų ar veiklos nuostolį, kapitalo sąnaudas ar bet kokią kitą specialiąją, baudžiamojo pobūdžio, netiesioginę ar išvestinę žalą (įskaitant, be kita ko, žalą, patirtą dėl vėlavimo ar garantinių įsipareigojimų), išskyrus atvejus, kai žala atsirado dėl didelio neatsargumo ar tyčinių veiksmų.
Bendrosios sąlygos
- 7.1.2 ir 7.3.4: Visos Tiekėjo suteiktos garantijos galutinai baigiasi praėjus 24 mėnesiams nuo pristatymo.

Atsakymas: Teikiame atsakymus atsižvelgiant į tiekėjo nurodytus pirkimo specialiųjų sąlygų 6 priedo Sutarties projekto punktus:
SS 9.1 punktas nurodo Pirkėjui taikomas netesybas už mokėjimų pagal Sutartį vėlavimą. Šis punktas neapima sąlygų dėl tiekėjo minimo įsipareigojimo naudoti įrangą pagal paskirtį.
SS 9.3.1 punkto tiekėjo prašomos sąlygos perkantysis subjektas negali tenkinti, kadangi sutartyje nustatant tik 10 procentų baudos dydį už sutarties nutraukimą dėl esminio sutarties pažeidimo, tai sudarytų labai nereikšmingą pinigų sumą pagal planuojamą pirkimo sutarties vertę. Ši sutarties sąlyga nebus keičiama.
SS 10.2.1 punkto tiekėjo prašomas terminas laikytinas neproporcingu lyginant su visu Sutarties įgyvendinimo terminu ir nustatytu tiekėjo įsipareigojimų įvykdymo laiku. Ši sutarties sąlyga nebus keičiama.
SS 12.2.2 punkto sąlyga naikinama, atsižvelgiant į tiekėjo pastabą. Pateikiamas pirkimo sąlygų 6 priedas Sutarties projektas pataisytas 2026-09-15.
Pažymima, kad Sutarties projektas nebus papildomas naujomis sutarties sąlygomis.
BS 7.1.2 ir 7.3.4 punktuose nurodyti reikalavimai: „Jeigu Pirkėjas dėl Prekių trūkumų negali naudoti tik apibrėžtos Prekių dalies, garantiniai terminai sustabdomi tik tokios dalies atžvilgiu“, „Pašalinus Prekių trūkumus, garantinis terminas sutaisytajai Prekių daliai ar naujoms Prekėms vėl pradedamas skaičiuoti nuo tinkamai sutaisytų ar pakeistų Prekių (ar jų dalių) perdavimo Pirkėjui dienos“ taikomi garantiniu laikotarpiu tiekėjo pakeistoms prekių dalims/ prekėms pagal atsiradusį poreikį. Šios sąlygos niekaip neprieštarauja perkančiojo subjekto siekiui įsigyti ir tiekėjo įsipareigojimui patiekti kokybiškas prekes.

Informuojame, kad siekiant, jog visi suinteresuoti tiekėjai susipažintų su pateikta informacija ir pakoreguotu sutarties projektu, buvo priimtas sprendimas Recirkuliacinių siurblių ir atbulinių vožtuvų vykdomo pirkimo tiekėjų pasiūlymų pateikimo terminą pratęsti iki 2026-09-24 12.00 val. 
CVPIS paskelbtas pranešimas apie pakeitimus.
